fi en en es en pt es fi fi fi en en en fi fi fi it fi sq it fi fi hbs_lat fi fi fi fi fi fi et fi fi fi fi en tr fi en fi fi fi fi fi fi fi fi fi fi fi fi fi fi fi fi fi fi fi en fi pl it fi fi fi war fi fi en fi en en fi en fi fi fi fi fi fi fi fi fi fi fi fi fi it it fi fi fi fi fi fi fi fi fi fi fi fi fi fi fi fi fi fi fi fi fi fi fi it it fi en en es en pt es fi de fi fi fi fi fi fi fi fi fi fi fi fi en fi fi en fi it fi sq it fi fi hbs_lat fi fi fi fi fi en fi ca fi fi fi fi
Miten jaksaa vaikeita päiviä vauvan kanssa? Leea Mattila vastaa | Hyvä Terveys
Kun vauva nukkuu vain lyhyet päiväunet ja raivoaa loppupäivän väsymystään, vanhempi on koetuksella. Miten tilanteessa voi pysyä itse rauhallisena?
Kaipaan mahdollisimman konkreettisia vinkkejä siihen, miten kestää niitä päiviä, kun kaikki tuntuu olevan liikaa. Pian vuoden ikäinen lap­­­semme nukkuu usein vain 15–30 minuutin päivä­unet ja raivohuuto­itkee väsymystään loppupäivän.
Miten pysyn itse tasapainoisena täl­laisina päivinä? Pitäisi saada asioita tehtyä, ja lapsi vain huutaa ja itkee. Tekisi mieli tehdä samoin itsekin.
Lasten hoitaminen on sekä ihanaa että koettelevaa. Oma mieli on toisen palveluksessa ja intensiiviset tunteet päivittäisiä.
Tuot esiin, että ”Pitäisi saada asioita tehtyä”. Kaupassa pitää toki käydä ja laskuja maksaa, mutta usein moni ”pakko” on omassa mielessämme. Mitä tapahtuisi, jos jättäisit osan suosiolla tekemättä känkkäränkkäpäivänä? Lakanat ehdit kyllä vaihtaa parinkin päivän päästä, valmisruokaa voit napata pakastimesta. Tarkastele, oletko liian vaativa itsellesi vai kykenetkö myös itsemyötätuntoon ja armollisuuteen.
Yhteisen ilon löytyminen lujittaa suhdetta, ja se tekee stressaavien tilanteiden sietämisestä keveämpää.
Joskus lapset reagoivat siihen, että aikuinen ei ole tunnetasolla läsnä, vaan yrittää siinä sivussa jatkuvasti toimi­tella omiaan. Puolivillainen seurustelu saattaa saada lapsen takertumaan ja kitisemään huomiota. Kokeile silloin laittaa kännykkäkin kokonaan pois ja keksiä leikkejä ja hassuttelua lapsen kanssa. Yhteisen ilon löytyminen lujittaa suh­detta, ja se tekee stressaavien tilanteiden sietämisestä aavistuksen keveämpää.
Kerrot, että tekisi mieli itsekin kiukutella, saada lohtua ja kannattelua. Miten totta, ja niin tärkeää! Mistä voisit saada tällaista tukea ja ajoittaista hoitoapua? Puolisolta, omalta vanhemmalta, äitiporukalta, ystävältä? Tankkaa hemmotteluhetkiä itsellesi: kuuma suihku, päähieronta, hyvä biisi matkalla neuvolaan.
Raivo, itku ja huuto ovat aina lapsen viestejä. Mitähän hän mahtaa kokea ja tarvita?
Raivo, huuto ja itku ovat lapsen viestejä. Mitähän hän mahtaa väsyneenä kokea ja tarvita? Kertooko hän olevansa syliä vailla, tylsistynyt tai vaikkapa loukkaantunut jostain? Vauvan mielen pohtiminen antaa sinulle näkökulmia ja sitä kautta joustavuutta reagointiisi.
Pohdin myös, ettei lapsi vain ole kipeänä tai tulossa sairaaksi. Allergiat, hampaiden tulo ja elämänmuutokset saattavat heijastua mieliala- sekä univaikeuksina. Tarvittaessa käytä hänet lastenlääkärillä tarkastuksessa.
Olisi hyvä, että vauva nukkuisi pidemmät päiväunet. Moni uinuu pidempään, jos saa nukkua ulkona rattaissa. Myös riittävä määrä virikkeitä väsyttää sopivasti. Ota siis jokaiseen päivään mukaan leikkiä, ulkoilua ja hoivaa. Rytmitä nämä säännöllisten ruokailujen ympärille.
Voimia ja iloa tulevalle taaperovuodelle!
Sisältö jatkuu mainoksen jälkeen
Sisältö jatkuu mainoksen alla
Tämä Vauva- ja Meidän Perhe -lehden artikkeli on ilmestynyt alun perin Vauva.fi:ssä.
klo 7:06 | 5.9.2019
Ensiapua kiukuttelevalle vatsalle - kokeile!
Yksi nerokas liike vahvistaa vatsalihaksia häkellyttävän nopeasti - eron huomaa jo muutamassa viikossa
Kylmä yksin ei tuo flunssaa vaan se miten elämme kylmien säiden tullen - 4 keinoa torpata flunssa
Lihasvoima alkaa huveta jo kolmekymppisenä - lyömättömän helppo liike vahvistaa tehokkaasti pakaroita ja reisiä
Ärsyttävä enterorokko tarttuu aikuisiinkin
Muistivitamiini pitää virkeänä – tarkista saatko sitä tarpeeksi?
Lola Odusoga: ”Suojelen mieltäni, jotta voin paremmin”
Sinulle tilaaja – arvomme 1000 euron S-ryhmän lahjakortin
Kylmä yksin ei tuo flunssaa vaan se miten elämme kylmien säiden tullen - 4 keinoa torpata flunssa
Ensiapua kiukuttelevalle vatsalle - kokeile!
Yksi nerokas liike vahvistaa vatsalihaksia häkellyttävän nopeasti - eron huomaa jo muutamassa viikossa
Housut kastuvat aina vain helpommin – mistä apua virtsankarkailuun?
Lihasvoima alkaa huveta jo kolmekymppisenä - lyömättömän helppo liike vahvistaa tehokkaasti pakaroita ja reisiä
Kannattaako ihoa kuivaharjata, jos kädet ja jalat hilseilevät?
Kirjailija Outi Pakkanen: "Voimasana auttaa, kun suututtaa"
Go to the top
Lue Hyvä Terveys laitteella kuin laitteella missä ikinä tahdotkin.
© Sanoma Media Finland Oy
Main menu (Full structure)